**Zmluva č. ...............................................**

**o poskytnutí prostriedkov z mechanizmu na podporu obnovy a odolnosti**

uzavretá podľa § 269 odsek 2 zákona č. 513/1991 Zb. Obchodný zákonník v znení neskorších predpisov a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej ako „zákon o mechanizme“)

**medzi**

Názov: Ministerstvo školstva, vedy, výskumu a športu Slovenskej republiky

Sídlo: Stromová 1, Bratislava

IČO: 00164381

DIČ: 2020798725

Štatutárny orgán: Mgr. Daniel Bútora

IBAN ........................................................................................................

(ďalej ako „**Vykonávateľ**“)

**a**

Názov: ...........................................................................

Sídlo: ...........................................................................

Právna forma: ...........................................................................

IČO: ...........................................................................

DIČ: ...........................................................................

Štatutárny orgán: ...........................................................................

Poštová adresa: ...........................................................................

IBAN

(ďalej ako „**Prijímate**ľ“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“)

**Článok 1**

**ÚVODNÉ USTANOVENIA**

* 1. Táto Zmluva o poskytnutí prostriedkov mechanizmu na podporu obnovy a odolnosti bez príloh sa v texte označuje ako „**Zmluva o poskytnutí prostriedkov mechanizmu**“. Neoddeliteľnú súčasť **Zmluvy o poskytnutí prostriedkov mechanizmu** tvorí **Príloha č. 1**, ktorú tvoria **Všeobecné zmluvné podmienky** (ďalej aj ako „**VZP“**), v ktorých sa v nadväznosti na § 273 zákona č. 513/1991 Zb. Obchodný zákonník v znení neskorších predpisov (ďalej ako „Obchodný zákonník“), bližšie upravujú práva, povinnosti a postavenie zmluvných strán, vrátane postupov pri poskytovaní a používaní **Prostriedkov mechanizmu**, **Príloha č. 2**, ktorú tvorí **Opis Projektu** a**Príloha č. 3**, ktorú tvorí **Finančné riadenie a monitorovanie Projektu. Zmluva o poskytnutí prostriedkov mechanizmu** vrátane všetkých príloh v znení neskorších zmien a doplnení sa v texte označuje ako „**Zmluva**“.
  2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec, Výzvu** a**Záväznú dokumentáciu.** Ak je pojem v tejto **Zmluve** definovaný odlišne ako v **Právnom rámci** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
  3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa tohto článku 1 **Zmluvy o poskytnutí prostriedkov mechanizmu**.

**Článok 2**

**predmet a účel zmluvy**

* 1. **Zmluvné strany** uzatvárajú túto **Zmluvu** za účelom realizácie **časti reformy** v rámci **Plánu obnovy a odolnosti SR** (ďalej len „Plán obnovy“) prostredníctvom **Projektu** špecifikovaného v ods. 2.3 tohto článku **Zmluvy o poskytnutí prostriedkov mechanizmu,** pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
  2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej žiadosti o prostriedky mechanizmu**, ktorá splnila podmienky poskytnutia **Prostriedkov mechanizmu**, registrovanej pod *číslom* <spisové číslo registrovanej **Kladne posúdenej žiadosti o prostriedky mechanizmu**>, predloženej v rámci **Výzvy Vykonávateľa** „Podpora poskytovania ranej starostlivosti a ranej intervencie deťom vo veku 0 až 6 rokov z prostredia marginalizovaných rómskych komunít a z prostredia generačnej chudoby.“ *<06R01-20-V01>* zo dňa <*dátum zverejnenia výzvy DD. MM. RRRR*> podľa § 12 ods. 2 a nasl. zákona o mechanizme.
  3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý je predmetom **Kladne posúdenej žiadosti o prostriedky mechanizmu**:

**Názov projektu**: ..........................................................................................................................

**Kód projektu**: <............................>

**Názov reformy:** Reforma 1: Zabezpečenie podmienok na implementáciu povinného predprimárneho vzdelávania od 5 rokov a zavedenie právneho nároku na miesto v materskej škole alebo u iných poskytovateľov predprimárneho vzdelávania od 3 rokov

**Názov komponentu**: Komponent 6 - Dostupnosť, rozvoj a kvalita inkluzívneho vzdelávania

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy,** **Záväznou dokumentáciou** a **Právnym rámcom**.
  2. **Prijímateľ** sa zaväzuje prijať poskytnuté **Prostriedky mechanizmu,** použiť ich v súlade   
     s podmienkami stanovenými v **Zmluve, Právnom rámci a Záväznej dokumentácii** a zabezpečiť **Realizáciu** **Projektu** podľa **Zmluvy** riadne a včas tak, aby bol dosiahnutý **Cieľ Projektu** a udržaný počas **Doby udržateľnosti Projektu** .
  3. Podmienky poskytnutia **Prostriedkov mechanizmu** uvedené vo **Výzve** a vyplývajúce z **Právneho rámca**, musia byť splnené aj počas platnosti a účinnosti **Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné.** Prerušenie plnenia alebo porušenie dodržania podmienok poskytnutia **Prostriedkov mechanizmu** podľa prvej vety sa považuje za podstatné porušenie **Zmluvy** podľa čl.11 **VZP**, ak z **Právneho rámca** **a/alebo zo Záväznej dokumentácie** nevyplýva vo vzťahu k jednotlivým podmienkam poskytnutia **Prostriedkov mechanizmu** iný postup.
  4. V súvislosti s preukázaním plnenia **Cieľa Projektu** je **Prijímateľ** povinný udeliť alebo zabezpečiť udelenie všetkých potrebných súhlasov, najmä ak plnenie jedného alebo viacerých **Cieľov Projektu** sa preukazuje spôsobom, ktorý udelenie súhlasu vyžaduje. Súhlasom podľa tohto bodu sa rozumie, napríklad súhlas s poskytovaním údajov z informačného systému tretej osoby alebo súhlas so spracovaním osobných údajov.
  5. **Vykonávateľ** sa zaväzuje využívať dokumenty súvisiace s predloženou **Kladne posúdenou žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca** a **Záväznej dokumentácie**, zapojenými najmä do procesu registrácie, posudzovania, hodnotenia, riadenia, auditu, monitorovania a kontroly **Kladne posúdenej žiadosti o prostriedky mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie a súhlasí so zverejnením informácií, vrátane osobných údajov o **Prijímateľovi** a **Projekte** v nevyhnutom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 9 zákona o mechanizme.

**Článok 3**

**výdavky A FINANCOVANIE projektu**

* 1. V rozsahu, spôsobom a za podmienok stanovených v tejto **Zmluve** a v **Právnom rámci** a**Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky........................ EUR (slovom.............eur), čo predstavuje .....% (slovom: ... percent) z **Celkových oprávnených výdavkov**. **Celkové oprávnené výdavky** na **Realizáciu Projektu** predstavujú sumu ... EUR (slovom: .....eur). Financovanie celkových oprávnených výdavkov na Realizáciu Projektu je bližšie upravené v Prílohe č. 3**.**
  2. **Prijímateľ** zabezpečí zdroje financovania na úhradu všetkých neoprávnených výdavkov na **Realizáciu Projektu**, ktoré vzniknú v priebehu **Realizácie** **Projektu** a budú nevyhnutné na dosiahnutie **Cieľa Projektu** a na jeho udržanie počas **Doby udržateľnosti** **Projektu**.
  3. **Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať systémom zálohových platieb a refundácie.
  4. Konečná výška sumy **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa ods. 3.1. **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi** závisí od výsledkov **Prijímateľom** vykonaného obstarávania služieb, od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa čl. 4 **VZP.**
  5. **Obdobie oprávnenosti výdavkov** začína plynúť dňom po 31. 8. 2023 a končí najneskôr 30. 6. 2026 (ďalej len „**Obdobie oprávnenosti výdavkov**“).
  6. **Prijímateľ** sa zaväzuje, že neprijme a nebude požadovať dotáciu, príspevok, grant alebo inú formu pomoci   
     na **Realizáciu Projektu**, na ktorý sú poskytované **Prostriedky mechanizmu** v zmysle tejto **Zmluvy** a ktorá by predstavovala dvojité financovanie tých istých výdavkov z verejných zdrojov, zdrojov Európskej Únie (ďalej len „EÚ“) alebo iných nástrojov finančnej pomoci poskytnutej Slovenskej republike (ďalej len ,,SR“) zo zahraničia. **Prijímateľ** finančných prostriedkov POO je povinný predchádzať dvojitému financovaniu z **Prostriedkov mechanizmu** POO a iných programov EÚ, ako aj z verejných zdrojov a  iných nástrojov finančnej pomoci poskytnutej SR zo zahraničia. **Prostriedky mechanizmu** nie je možné poskytnúť **Prijímateľovi**, ktorý prijíma dotáciu, príspevok, grant alebo inú formu pomoci z iných zdrojov EÚ na financovanie tých istých výdavkov a ktorá by predstavovala dvojité financovanie. **Prijímateľ** je povinný vylúčiť z poskytovania prostriedkov POO všetky osoby, na ktoré sa priamo alebo nepriamo poskytujú dotácie z iných fondov EÚ*.* **Prijímateľ** zároveň vyhlasuje, že mu nebola poskytnutá dotácia, príspevok, grant alebo iná forma pomoci na **Realizáciu Projektu**, na ktorú požaduje poskytnutie **Prostriedkov mechanizmu**, a ktorá by predstavovala dvojité financovanie tých istých výdavkov z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia. V prípade porušenia uvedených povinností ide o podstatné porušenie **Zmluvy** podľa čl. 11 **VZP**.
  7. **Vykonávateľ** poskytne **Prijímateľovi** **Prostriedky mechanizmu** výlučne bezhotovostne na samostatný bankový účet, ktorého majiteľom je prijímateľ a ktorý je zriadený na vedenie finančných prostriedkov poskytovaných výhradne na tieto finančné prostriedky mechanizmu (ďalej len „bankový účet“), a to nasledovne:
     1. Prvá zálohová platba maximálne vo výške 25% **Prostriedkov mechanizmu** podľa tejto zmluvy bude poukázaná prijímateľovi najskôr deň po ohlásení začatia realizácie projektu.
     2. Druhá zálohová platba bude poukázaná **Prijímateľovi** na základe predloženej žiadosti o zálohovú platbu. Uvedená žiadosť o zálohovú platbu podľa tohto písmena môže byť podaná **Prijímateľom** po schválení predchádzajúcej - zúčtovanej zálohovej platby a priebežnej správy o projekte zo strany **Vykonávateľa**.
     3. V prípade ak sa začala realizácia projektu pred účinnosťou **Zmluvy, Prijímateľ** ohlásenie o začatí realizácii projektu poukáže **Vykonávateľovi** do 5 dní od nadobudnutia účinnosti **Zmluvy** a zároveň požiada o zálohovú platbu vo výške 25% **Prostriedkov mechanizmu** podľa tejto **Zmluvy**. Oprávnené výdavky vynaložené v období pred účinnosťou **Zmluvy** (od 1. 9. 2023 do účinnosti Zmluvy) budú refundované prostredníctvom ŽoP - priebežná platba, ktorú **Prijímateľ** predloží do troch mesiacov od účinnosti Zmluvy.

O poukázaní jednotlivých častí **Prostriedkov mechanizmu** zašle **Vykonávateľ** **Prijímateľovi** písomné oznámenie.

* 1. **Prijímateľ**, na ktorého sa vzťahuje povinnosť zápisu do registra partnerov verejného sektora, vyhlasuje, že je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ,,zákon o registri partnerov“) a tento zápis bude trvať minimálne počas doby uvedenej v § 4 ods. 1 zákona o registri partnerov. Ak **Prijímateľ** nesplní povinnosť podľa tohto odseku, ide o podstatné porušenie **Zmluvy** podľa čl. 11 **VZP.**
  2. **Prijímateľ,** ktorý má povinnosť zápisu konečného užívateľa výhod do registra partnerov verejného sektora podľa zákona o registri partnerov a/alebo má povinnosť zápisu konečného užívateľa výhod do Obchodného registra podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších prepisov (ďalej len "zákon o obchodnom registri") vyhlasuje, že má k dátumu podpisu **Zmluvy** splnenú túto povinnosť. **Prijímateľ** je zároveň povinný poskytnúť **Vykonávateľovi** elektronický odkaz na webové sídlo, na ktorom je verejne dostupná informácia o konečnom užívateľovi výhod **Prijímateľa** podľa zákona o registri partnerov alebo podľa zákona o obchodnom registri. Ak verejne dostupná informácia o konečnom užívateľovi výhod nie je aktuálna, **Prijímateľ** je povinný poskytnúť Vykonávateľovi aktuálnu informáciu o konečnom užívateľovi výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 **Zmluvy** **o poskytnutí prostriedkov mechanizmu**. Ak informácia o konečnom užívateľovi výhod nie je verejne dostupná, **Prijímateľ** preukáže **Vykonávateľovi**, že bol vykonaný zápis alebo bol podaný návrh na zápis konečného užívateľa výhod podľa zákona o registri partnerov a/alebo podľa zákona o obchodnom registri a Vykonávateľovi poskytne informáciu o konečnom užívateľovi výhod **Prijímateľa**, a to najneskôr pri podpise **Zmluvy**, v súlade s článkom 5 **Zmluvy** **o poskytnutí prostriedkov mechanizmu**. Údaje o konečnom užívateľovi výhod prijímateľa v rozsahu meno, priezvisko, dátum narodenia a adresa pobytu konečného užívateľa výhod je Prijímateľ povinný poskytnúť.
  3. Ak **Prijímateľ** nemá povinnosť zápisu konečného užívateľa výhod do registra partnerov verejného sektora a/alebo podľa zákona obchodnom registri, **Prijímateľ** je povinný **Vykonávateľovi** poskytnúť informáciu o konečnom užívateľovi výhod, a to najneskôr pri podpise **Zmluvy,** v súlade s článkom 5 **Zmluvy** **o poskytnutí prostriedkov mechanizmu**. Ak dôjde ku zmene konečného užívateľa výhod **Prijímateľa**, **Prijímateľ** je povinný poskytnúť **Vykonávateľovi** aktuálnu informáciu o konečnom užívateľovi výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 **Zmluvy** **o poskytnutí prostriedkov mechanizmu**.
  4. Podľa pravidiel Nariadenia Európskeho parlamentu a rady (EÚ) 2021/241, čl. 22, ods. 2, písm. d)**Prijímateľ** poskytne **Vykonávateľovi** spolu so žiadosťou o platbu (najmä poskytnutie predfinancovania, zúčtovanie zálohovej platby alebo priebežná platba) názov dodávateľov a subdodávateľov, vrátane informácií o konečnom užívateľovi výhod dodávateľov. Údaje o konečnom užívateľovi výhod dodávateľa sa požadujú v rozsahu meno, priezvisko a dátum narodenia konečného užívateľa výhod.
  5. **Prijímateľ** berie na vedomie, že **Prostriedky mechanizmu**, a to aj každá ich časť je finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve,** a v **Právnom rámci** a **Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s čl. 13 **VZP**.

**Článok 4**

**Osobitné ustanovenia**

* 1. **Zmluvné strany** sa dohodli, že:

4.1.1. **Prijímateľ** sa zaväzuje predkladať **Žiadosti o platbu** jedenkrát za 6 kalendárnych mesiacov počas **Obdobia realizácie Projektu** podľa Harmonogramu predkladania **Žiadosti o platbu** **Prijímateľom** uvedeného v **Prílohe č. 3**. Vzor **ŽoP Prijímateľa** určí **Vykonávateľ** v **Záväznej dokumentácii**.

4.1.2. Za účelom pravidelného získavania informácií o implementácii **Projektu** má **Prijímateľ** povinnosť predkladať priebežné a záverečnú monitorovaciu správu v termínoch a v rozsahu podľa **Prílohy č. 3**. Rovnako bude **Prijímateľ** prekladať následné monitorovacie správy v zmysle **Prílohy č. 3.**

4.2. S ohľadom na charakter **Prijímateľa** a **Projektu** sa na zmluvný vzťah povinnosti z článku 3 VZP, ktorý ustanovuje pravidlá vo vzťahu k verejnému obstarávaniu, neaplikujú.

4.3. S ohľadom na charakter **Prijímateľa** a **Projektu** sa na zmluvný vzťah povinnosti **Prijímateľa** týkajúce sa

**Udržateľnosti** neaplikujú. .

4.4. Poskytnutím **Prostriedkov mechanizmu** nesmie dôjsť k poskytnutiu štátnej pomoci/pomoci de minimis v rozpore s pravidlami EÚ pre štátnu pomoc, resp. pravidlami EÚ pre pomoc de minimis a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). **Prijímateľ** sa zaväzuje, že počas **Realizácie Projektu** a **Doby udržateľnosti Projektu** nedôjde k zmene skutočností, na základe ktorých by bolo možné posúdiť poskytnutie **Prostriedkov mechanizmu**, ako poskytnutie štátnej pomoci/pomoci de minimis v rozpore s pravidlami EÚ pre štátnu pomoc, resp. pravidlami EÚ pre pomoc de minimis. Ak **Prijímateľ** túto podmienku poruší, ide o podstatné porušenie **Zmluvy** podľa článku 11 VZP.

**Článok 5**

**KOMUNIKÁCIA A DORUČOVANIE**

* 1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa článku 2 odsek 2.3**. Zmluvy o poskytnutí prostriedkov mechanizmu.** **Zmluvné strany** využívajú pre svoju komunikáciu prednostne elektronickú formu komunikácie, pričom sa zaväzujú mať zriadené a aktívne elektronické schránky. **Zmluvné strany** sa zaväzujú, že v nevyhnutných prípadoch môže mať takáto komunikácia písomnú formu v listinnej podobe a **zmluvné strany** budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.
  2. **Zmluvné strany** sa dohodli, že písomná forma komunikácie v listinnej podobe, sa bude uskutočňovať prostredníctvom doporučeného doručovania zásielok.
  3. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.
  4. Elektronickou podobou komunikácie sa podľa ods. 5.1 tohto článku rozumie najmä:
     1. bežná komunikácia prostredníctvom informačného systému pre Plán obnovy a odolnosti, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii,**
     2. v ostatných prípadoch komunikácia prostredníctvom elektronickej správy (e-mailu); **Zmluvné strany** sa zaväzujú používať emailové adresy oznámené podľa článku 5 ods. 5.7.1 **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**,
     3. komunikácia prostredníctvom Ústredného portálu verejnej správy; Zmluvné strany sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).
  5. V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku **Zmluvy o poskytnutí prostriedkov mechanizmu** považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej **zmluvnej strany**, a to aj vtedy, ak sa adresát o tom nedozvedel.
  6. Písomnosť zasielaná druhej **zmluvnej strane** v listinnej podobe podľa **Zmluvy** sa považuje pre účely **Zmluvy** za doručenú, ak dôjde do sféry dispozície druhej **zmluvnej strany** na adrese uvedenej v záhlaví **Zmluvy o poskytnutí prostriedkov mechanizmu**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:
     1. uplynutiu úložnej (odbernej) lehoty písomnosti zasielanej poštou druhou zmluvnou stranou, ak nedôjde k jej vráteniu podľa ods.5.6.3. Zmluvy o poskytnutí prostriedkov mechanizmu,
     2. odopretiu prijatia písomnosti, v prípade odopretia prevzatia prítomnosti doručovanej poštou alebo osobným doručením,
     3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“),

podľa toho, ktorá skutočnosť nastane skôr.

* 1. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná  na e-mailovom serveri slúžiacom na prijímanie elektronickej pošty **zmluvnej strany**, ktorá je adresátom, teda momentom, kedy zmluvnej strane, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, zmluvné strany výslovne súhlasia s tým, že ich vzájomná komunikácia podľa tohto odseku nebude prebiehať prostredníctvom e-mailu. Za účelom realizácie doručovania prostredníctvom e-mailu sa **zmluvné strany**  zaväzujú:
     1. vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú **zmluvnú stranu**, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú,
     2. vzájomne si písomne oznámiť všetky údaje, ktoré budú potrebné pre tento spôsob doručovania,
     3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v prvej vete v odseku 5.7. článku 5 **Zmluvy o poskytnutí prostriedkov mechanizmu**.

**Prijímateľ** je zodpovedný za riadne označenie poštovej schránky na účely písomnej komunikácie **zmluvných strán**.

* 1. **Zmluvné strany** sa zaväzujú, že vzájomná komunikácia bude prebiehať v slovenskom jazyku. Každá dokumentácia predkladaná **Prijímateľom** v súvislosti so **Zmluvou** a/alebo s **Projektom** bude predkladaná v slovenskom jazyku.

**Článok 6**

**Záverečné ustanovenia**

* 1. Táto **Zmluva** nadobúda platnosť dňom jej podpísania oboma **zmluvnými stranami.** Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v  znení neskorších predpisov (ďalej len „**zákon o slobode informácií**“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv. Za súčasného rešpektovania ochrany osobnosti a osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť v zmysle príslušných ustanovení zákona o slobode informácií, v dôsledku čoho vyjadrujú súhlas s jej zverejnením..1. a bodu 5.1. tohto článku  m st moze pomenit tie cislao vzp plus o sa k tomu na ostatne ustanovenia vzp,najma prava a povin
  2. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnky musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** (najmä v článku 10 **VZP**) nie je stanovené inak.
  3. Táto **Zmluva** sa uzatvára na dobu určitú a jej platnosť a účinnosť končí 30. kalendárny deň po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s čl. 5 ods. 5 VZP, ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, účinnosť **Zmluvy** končí dňom, kedy Vykonávateľ doručí **Prijímateľovi** oznámenie o vysporiadaní námietok. Odlišne od predchádzajúcej vety končí platnosť a účinnosť **Zmluvy** podľa:
     1. Článku 2 ods. 4, písm. g) VZP, článku 13 a 14 **VZP**, ktorých platnosť a účinnosť končí schválením poslednej následnej monitorovacej správy, pričom do 3 mesiacov od skončenia realizácie projektu musia byť finančné vzťahy medzi **Vykonávateľom** a**Prijímateľom** na základe **Zmluvy** vysporiadané;
     2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov.
  4. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** v zmysle podmienok stanovených vo **Výzve,** ktoré viedli ku **Kladne posúdenej žiadosti o prostriedky mechanizmu**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  5. **Prijímateľ** vyhlasuje, že všetky vyhlásenia pripojené ku **Kladne posúdenej žiadosti o prostriedky mechanizmu** ako aj zaslané **Vykonávateľovi** pred podpisom **Zmluvy** sú pravdivé a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  6. Prípadné spory vyplývajúce z tejto **Zmluvy** sa riešia prednostne dohodou alebo pokusom o zmier. V prípade, ak sa uvedené nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v Slovenskej republike.
  7. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením, tak, aby zostal zachovaný účel **Zmluvy** a obsah jednotlivých ustanovení **Zmluvy.**
  8. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom**, s ohľadom na ich právne postavenie, nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 odsek 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom tak, ako to vyplýva zo záhlavia označenia **Zmluvy** na úvodnej strane. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.
  9. V zmysle ustanovenia § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti a to na 10 rokov od doby, kedy premlčacia doba začala plynúť po prvý raz.
  10. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi na tejto **Zmluve**.
  11. Táto **Zmluva** je v listinnej podobe vyhotovená v 4 rovnopisoch, z toho 1 pre **Prijímateľa** a 3 pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého listinného dodatku k Zmluve. Dohoda zmluvných strán k počtu rovnopisov sa neuplatní v prípade, ak k uzavretiu **Zmluvy** (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov (ďalej len „zákon o dôveryhodných službách“). V prípade, ak k uzavretiu **Zmluvy** (resp. dodatku k nej) dochádza elektronicky, dátumy podpisov zmluvných strán sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.
  12. Neoddeliteľnou súčasťou **Zmluvy** sú **Prílohy:**

Príloha č. 1: **Všeobecné zmluvné podmienky (VZP)**

Príloha č. 2: **Opis Projektu**

Príloha č. 3: **Finančné riadenie a monitorovanie Projektu**

V Bratislave dňa .......................... V ................................. dňa .................

................................................................... .................................................................

**Ministerstvo školstva, vedy, výskumu a športu**  **názov Prijímateľa**

**Slovenskej republiky** v zastúpení

v zastúpení titul, meno a priezvisko

 Mgr. Daniel Bútora funkcia

minister

Podpísaná elektronicky podľa zákona o dôveryhodných službách v znení neskorších predpisov, dňa...................

*(relevantné iba v prípade podpisu zmluvy elektronicky)*